ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka en ka ja ka ja en en en fa en en en ka en ka ka ja ka ka ka ka es en en es es en en ka en ka
ჯორჯ გურენი: „ყოველთვის მაქვს ამბიცია, ვიყო გლობალური მომღერალი“ – nostal.ge
ენერგიის დაზოგვის მიზნით საფრანგეთის საჯარო დაწესებულებებში ცხელ წყალს გამორთავენ – „როიტერი“
როგორ აღმოჩნდა ლევან უჩანეიშვილი ფილმ „სპირალში“ და რატომ ჩაშალა რამაზ კორინთელმა საერთაშორისო სიმპოზიუმი
გქონიათ ოდესმე იმის უცნაური განცდა, რომ ზუსტად იგივე სიტუაცია ადრეც განგიცდიათ – რა არის დეჟავიუ
„ეს ოქტომბერი საკმაოდ არაერთგვაროვანი და საინტერესო მოვლენებით იქნება დახუნძლული“ – ასტროლოგ ხათუნა ნოელის პროგნოზი
ევროკავშირის მასშტაბით ყველა სმარტფონი, პლანშეტი, ყურსასმენი თუ სმარტ-საათი ერთნაირი დამტენით დაიტენება – Apple-ს ევრობაზართან ადაპტირება მოუწევს
22 წლის ქართველი მოდელი, რომელიც მსოფლიოს იპყრობს – მატილდა გვარლიანის მორიგი წარმატება
The Times: პუტინმა უკრაინისკენ ბირთვული დივიზიის ეშელონი გაგზავნა
როგორ გამდიდრდა ათეულობით ქართველი ერთ ღამეში – საერთაშორისო ფინანსური კომპანიის ერთმა შეცდომამ საქართველოს რამდენიმე მილიონერი შესძინა (ვიდეო)
იტალიური „ლა რეპუბლიკა“: რუსეთი, სავარაუდოდ, წყალქვეშა ხომალდ „პოსეიდონის“ გამოსაცდელად ემზადება, რომელსაც ბირთვული ცუნამის გამოწვევა შეუძლია
პუგაჩოვა რუსეთიდან საბოლოოდ წავიდა – მომღერალი „პადმასკოვიეში“ თავის სასახლეს ყიდის
ჯორჯ გურენი: „ყოველთვის მაქვს ამბიცია, ვიყო გლობალური მომღერალი“
292 2 minutes read
GEORGE GUREN – ამ ფსევდონიმით არის ცნობილი ქართველი მომღერალი გიორგი გურგენაშვილი, რომელიც საბერძნეთში მოღვაწეობს.
ჯორჯ გურენი საქართველოში დაიბადა და გაიზარდა. იგი თესალონიკში საცხოვრებლად დედასთან ერთად ჩავიდა რუსეთ-საქართველოს 2008 წლის ომის შემდეგ. მან საბერძნეთში უმაღლესი განათლება მიიღო ტურიზმის, თეატრის და მუსიკის სფეროებში.
ბოლო რამდენიმე წელია მომღერალი საბერძნეთში ცხოვრობს და სიმღერებს წერს, მართავს კონცერტებს და ატარებს ვოკალის გაკვეთილებს ცნობილ ვოკალისტთან და ვოკალის პედაგოგთან, ჯული მასინოსთან ერთად.
გთავაზობთ ინტერვიუს ჯორჯ გურენთან.
გამარჯობა! რატომ გადაწყვიტე საქართველოდან საბერძნეთში წასვლა და მუსიკალური კარიერის იქ დაწყება?
მე იმ ასაკში წავედი საქართველოდან, როდესაც 13 წლის ბავშვი ვიყავი. ამ დროს ვერანაირად ვერ ვიფიქრებდი მუსიკალური კარიერის დაწყებას, ამავდროულად, მინდა გითხრათ, რომ რაც უფრო ვიზრდებოდი, მით უფრო ვხედავდი ჩემს თავს, როგორც შემდგარ მომღერალს. ეს კი საბერძნეთში გარკვეულმა გარემოებებმა განაპირობა. უდიდესი სიხარულია, როდესაც პროფესიონალი ადამიანებით არის შემდგარი მთლიანი შემოქმედებითი ჯგუფი და ამან, რა თქმა უნდა, უფრო გამიმარტივა სვლა მუსიკალური კარიერისკენ.
ბევრი ქართველი მომღერალი, როდესაც სხვა ქვეყანაში მიდის, ადგილობრივ კონკურსებში მონაწილეობს. როგორ მოხდა შენს შემთხვევაში?
ჩემს შემთხვევაში მხილოდ ერთხელ გავრისკე გასვლა ბერძნულ „იქს ფაქტორში“, მაინტერესებდა გამოცდილება და, რაღა თქმა უნდა, მოგება! როდესაც გავედი ბერძნულ „იქს ფაქტორში“, ყურადღება მიიქცია ჩემმა განსხვავებულმა ხმის ტემბრმა და, ასევე, ეპატაჟურმა იმიჯმა.
მახსოვს, ქასთინგზე „იქს ფაქტორის“ მთავარი პროდიუსერი ჩამოვიდა, საუბარი ძალიან ნაყოფიერი გამოდგა… რამდენიმე თვის შემდეგ, როდესაც უკვე „იქს ფაქტორი“ არ იყო გასული ტელევიზიის საშუალებით და უნდა დაწყებულიყო, მე უკვე ტელევიზიაში გასვლამდე 3 ლაივი გადავლახე წარმატებით. აი, ზუსტად მეოთხე ლაივის გასვლის დროს ძალიან გამიმართლა – აღმომაჩინა ჩემმა მენეჯერმა დაიანამ, სადაც უკვე მოხდა უდიდეს კომპანიასთან თანამშრომლობა. ამან „იქს ფაქტორზე“ უარი მათქმევინა, დავტოვე და რამდენიმე კვირაში უკვე ჩემი პირველი სიმღერა ჩავწერეთ, სახელწოდებით „Younger“.
შენს ბოლო სიმღერას “I’m defenseless” დიდი გამოხმაურება მოჰყვა საქართველოშიც. როგორი გრძნობაა ეს შენთვის, როდესაც შენი ქვეყნისგან შორს სხვა ქვეყანაში ქმნი მუსიკას?
პირველ რიგში, ძალიან გამიხარდა, ასეთი დიდი სიყვარული და გამოხმაურება რომ მივიღე ჩემი ქვეყნისგან. უღრმესი მადლობა თითოეულ ადამიანს ჩემი შემოქმედების შეფასებისათვის. ჩემთვის დიდი გრძნობაა, როდესაც უცხოეთში გავიზარდე, აქ დავამთავრე სკოლა, კოლეჯი და ასე შემდეგ, ბევრი მუსიკალური გამოცდილება მაქვს მიღებული ბერძნული შოუბიზნესიდან, ასევე ამერიკელი coach-ისგან, რომელიც ძალიან დამეხმარა ჩემი ახალი სიმღერის შექმნაში; პროდუქტი სრულიად გათვლილია ევროპის და ამერიკის ბაზრისთვის, თუმცა აღმოჩნდა, რომ ჩემი ქვეყნისთვისაც ყოფილა გათვლილი. ძალიან მიხარია, რომ ჩემი შემოქმედება ჩემმა ქვეყანამ დააფასა.
შენს ბოლო სიმღერას სხვადასხვა უცხოური გამოცემა გამოეხმაურა, მათ შორის, ისეთებიც, რომლებიც ევროვიზიის სიმღერის კონკურსს აშუქებენ. რა რეაქცია გქონდა და ფიქრობ თუ არა ამ კონკურსში მონაწილეობაზე?
ჩემთვის სასიხარულოა, როდესაც სხვადასხვა ქვეყნის გამოცემები წერენ და აშუქებენ ჩემს შემოქმედებას, როგორიცაა: დიდი ბრიტანეთი, ავსტრალია, გერმანია, ირლანდია, საბერძნეთი, აზერბაიჯანი და ასე შემდეგ. გამოეხმაურა ასევე ევროვიზიის კომიტეტი, უამრავი სტატია იწერებოდა იმის შესახებ, თუ რომელი ქვეყნის სახელით უნდა წარვმდგარიყავი. მიკავშირდებოდნენ და, არ ვიცი, საიდან გაჟღერდა ეს ინფორმაცია, რომ მე ევროვიზიაზე უნდა წარვადგინო რომელიმე ქვეყანა, თუმცა ჩემს ახალ სიმღერას ამხელა გამოხმაურება რომ მოჰყვა, ძალიან სასიხარულოა. რაც შეეხება ევროვიზიას, რატომაც არა, მე ძალიან მომწონს ეს კონკურსი და მიზიდავს დიდი გამოწვევები.
ბევრმა ჩვენმა მკითხველმა აღნიშნა, რომ შენი მუსიკალური სტილი „რამშტაინს“ აგონებს. ამაზე რას იტყვი?
დიახ, ნამდვილად ბევრი მამსგავსებს „რამშტაინს“, თუმცა ჩემი სტილი, რასაც ვმღერი, არ არსებობდა – ფაქტობრივად, მე და ჩემმა შემოქმედებითმა ჯგუფმა შევქმენით, რისი დამკვიდრებაც უდიდეს ძალისხმევას მოითხოვს, თუმცა მსმენელმა ისე მიიღო, თითქოს ამ ახალ ჟანრს დიდი ხანია უკვე უსმენენ.
როგორია შენი მომავალი გეგმები მუსიკის სფეროში?
აუცილებლად მასშტაბური, როგორც ჩემი პირველი ვიდეოკლიპის შემთხვევაში მოხდა. ყოველთვის მაქვს ამბიცია, ვიყო გლობალური მომღერალი. ასევე ვიმღერებ გლობალურ ფესტივალზე, რომელიც გაიმართება კუნძულ ზაკინთოზე. უპრეცედენტო შემთხვევაა, როდესაც ვოკალისტი მონაწილეობს დიჯეებთან ერთად ასეთ გლობალურ ღონისძიებაზე, აქ იქნებიან ცნობილი დიჯეები, როგორებიც არიან: მარტინ გარიქსი, გუს გუსი და ასე შემდეგ…
გიორგი გურგენაშვილი ჯორჯ გურენი
შანხაიში საახალწლო დრონების შოუ ჩანაწერი აღმოჩნდა (ვიდეო)
მზის ლაბორატორიამ იანვრის გეომაგნიტური დღეები დაასახელა
22 წლის ქართველი მოდელი, რომელიც მსოფლიოს იპყრობს – მატილდა გვარლიანის მორიგი წარმატება
„ნუ გექნებათ მოკლევადიანი ილუზიები… დაივიწყეთ სიტყვები, მე ამას ვერ ვიზამ და მე ამას არ ვიზამ და… ყველაფერი გამოგივათ!“ – „სტაჟიანი“ ემიგრანტის შეძახილი ახალბედებს
„ნაპოლის“ ფანების რეაქცია ხვიჩა კვარაცხელიას გოლზე დღეს „ტორინოსთან“ მატჩში (ვიდეო)
ხვიჩა კვარაცხელიას იტალიის მოთამაშეთა ასოციაციამ თვის საუკეთესო მოთამაშის ჯილდო გადასცა
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
ხვიჩა კვარაცხელიას იტალიის მოთამაშეთა ასოციაციამ თვის საუკეთესო მოთამაშის ჯილდო გადასცა
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber